Salem (Intia)

Salem on Intian Tamil Nadun osavaltiossa sijaitseva kaupunki, joka toimii Salemin piirikunnan hallinnollisena keskuksena. Kaupunki on osavaltion viidenneksi suurin yli 800 000 asukkaallaan. Salem tunnetaan tuottamastaan tekstiilistä, ja siellä on hyvät kulkuyhteydet Tamil Nadun muihin suurkaupunkeihin kuten Chennaihin, Maduraihin ja Coimbatoreen. Salemin rautatieasema äänestettiin vuonna 2016 Intian yhdeksänneksi puhtaimmaksi rautatieasemaksi.

Väestö
Salemin väkiluku oli 829 267 vuoden 2011 väestönlaskennan aikana. Suurimman uskonnollisen ryhmän muodostavat hindulaiset, joita on melkein 90 prosenttia väestöstä. Hindulaisuuden jälkeen toiseksi suurin uskonto on islam, jota tunnustaa seitsemän prosenttia väestöstä, kristittyjen osuus on kaksi prosenttia.

Salemissa sijaitsee Jamia Masjid -moskeija, jota pidetään 1700-luvulla eläneen ruhtinas Tipu Sultanin rakennuttamana. Kyseinen moskeija on Tamil Nadun vanhimpia moskeijoita.

Lähteet

Aiheesta muualla

Tamil Nadun kaupungit